Cardhu

Cardhu distillery er et Speyside destilleri nær Archiestown i Moray, Skotland, der blevr grundlagt i 1824 af whisky-smugleren John Cumming og hans kone Helen. Destilleriet drives i dag af Diageo og selskabets skotske whisky udgør en vigtig del af Johnnie Walker blendede whiskyer. Orde "Cardhu" er afledt af det gæliske Carn Dubh, der betyder "sort klippe". Historie Destilleriet blev etableret i 1824 af John Cumming, som tidligere havde været whiskysmugler. Destilleriet blev placeret højt oppe på Mannoch Hill over Spey på grund af tørvens blødgørende effekt på vandet. Det begyndte som et gårddestilleri, der arbejdede sæsonmæssigt efter høsten var i hus. Det blev hovedsageligt drevet af Helen Cumming, som solgte flasker whisky til forbipasserende gennem vinduet i deres stuehus. På grund af destilleriets placering på bakken kunne Helen se politiet nærme sig; hun kastede mel på sig selv og sagde, at hun bagte brød for at skjule lugten. Hun bød dem derefter på te og hejste et flag udenfor, så andre nærliggende destillerier kunne se det og reagere hurtigt. I 1885 blev destilleriet genopført på et nyt stykke jord, men forblev i Cumming-familiens hænder og blev drevet af Elizabeth Cumming, svigerdatter til John og Helen Cumming. Kedlerne (stills) fra den gamle destilleribygning blev solgt til William Grant, som grundlagde Glenfiddich. Den nye bygning og de nye kedler betød, at Cardhu kunne producere tre gange så meget whisky som tidligere. Den øgede produktion førte til, at Johnnie Walker and Sons opkøbte en stor del af Cardhus produktion til deres stadig mere populære blend. I 1893 solgte Elizabeth Cumming destilleriet til Johnnie Walker and Sons på betingelse af, at Cumming-familien fortsat kunne stå for den daglige drift. Selskabet blev en del af Distillers Company i 1925. Cardhu fortsatte driften under disse vilkår indtil udbruddet af Anden Verdenskrig, hvor krigsrestriktioner gjorde det vanskeligere at anvende byg til destillationsformål. I 1960 blev destilleriets still-house, mash-house og tun-room genopført, og i 1970 blev der installeret dampvarmespiraler til opvarmning af kedlerne, samtidig med at antallet af kedler blev øget til seks. Kildevand fra Mannoch Hill begyndte at blive blandet med vand fra den lokale Lynne burn for at understøtte den øgede produktion. Guinness overtog The Distillers Company i 1986. I 1997 fusionerede Guinness med Grand Metropolitan og dannede Diageo. Produkter Cardhu 12 Year Old (40% ABV) Cardhu 15 Year Old (40% ABV) Cardhu 18 Year Old (40% ABV) Cardhu Gold Reserve (40% ABV) Cardhu Amber Rock (40% ABV) Special Releases Series 2014: Cardhu 21 Year Old (54.2% ABV) 2019: Cardhu 14 Year Old (55% ABV) 2020: Cardhu 11 Year Old (56% ABV) 2020: Cardhu 16 Year Old - Four Corners of Scotland Collection (58.2% ABV) 2021: Cardhu 14 Year Old (55% ABV) 2022: Cardhu 16 Year Old (58% ABV) 2024: Cardhu 12 Year Old 200th anniversary edition (40% ABV) Scotland's Malt Whisky Trail Scotland's Malt Whisky Trail er et turistinitiativ, der omfatter syv aktive Speyside-destillerier, herunder Cardhu, et historisk destilleri (Dallas Dhu, nu museum) samt Speyside Cooperage. Ifølge en artikel fra BBC er "Cardhu en skotsk whisky, som måske smager bekendt, fordi den indgår i Johnnie Walkers blended whiskyer". Referencer Eksterne henvisninger